ᱠᱚᱵᱤᱨᱫᱷᱟᱢ ᱦᱚᱱᱚᱛ

ᱠᱚᱵᱤᱨᱫᱷᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱦᱟ ᱛᱮ ᱠᱟᱣᱟᱨᱫᱟ ᱦᱚᱱᱚᱛ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱴᱤᱪᱩᱰ ᱒᱑ᱹ᱓᱒' ᱠᱷᱚᱱ ᱒᱒ᱹ᱒᱘' ᱮᱛᱚᱢ ᱥᱮᱦᱮᱫ ᱟᱨ ᱞᱚᱝᱜᱤᱪᱩᱰ ᱘᱐ᱹ᱔᱘' ᱠᱷᱚᱱ ᱘᱑ᱹ᱔᱘' ᱢᱟᱹᱫᱽ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱔᱔᱔᱗ᱹ᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱟᱣᱟᱨᱫᱷᱟ ᱱᱟᱜᱟᱨ ᱫᱚ ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱷᱚᱨᱟᱢᱫᱮᱣ ᱢᱩᱸᱫᱽᱨᱤ ᱞᱟᱹᱜᱤᱫ ᱯᱷᱮᱢᱚᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱠᱷᱚᱡᱩᱨᱟᱦᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱮᱰᱠᱩᱣᱟᱴᱚᱨ ᱠᱟᱣᱟᱨᱫᱷᱟ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ 

ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱫᱤᱱᱫᱚᱨᱤ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱢᱩᱝᱜᱮᱞᱤ ᱦᱚᱱᱚᱛ ᱟᱨ ᱵᱤᱢᱮᱛᱚᱨᱟ, ᱠᱚᱧᱮ ᱥᱮᱦᱮᱫ ᱨᱮ ᱨᱟᱡᱽᱱᱚᱱᱫᱽᱟᱶ ᱟᱨ ᱯᱟᱪᱮ ᱥᱮᱦᱮᱫ ᱮ ᱢᱟᱱᱰᱞᱟ ᱦᱚᱱᱚᱛ ᱢᱮᱱᱟᱜᱼᱟ ᱾ ᱮᱛᱚᱢ ᱟᱨ ᱯᱟᱪᱮ ᱥᱮᱦᱮᱫ ᱫᱚ ᱢᱟᱭᱠᱟᱞ ᱵᱩᱨᱩ ᱛᱮ ᱮᱴᱮᱫ ᱟᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱚᱵᱤᱨᱫᱷᱟᱢ ᱦᱚᱱᱚᱛ ᱨᱮ ᱘᱒᱒,᱕᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱢᱚᱨᱚᱥ ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱫᱤᱥᱚᱢ ᱯᱚᱱᱚᱛ ᱮᱛᱚᱢ ᱰᱟᱠᱚᱴᱟ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱩᱨᱥᱩᱯᱩᱨᱚᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱔᱗᱙ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱔᱐ᱹ᱖᱖% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱢᱟᱹᱫᱽ ᱨᱮ ᱾ ᱡᱟᱹᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱱᱚᱸᱰᱮ ᱙᱙᱗ ᱜᱚᱴᱟᱝ ᱠᱩᱲᱤ ᱑᱐᱐᱐ ᱜᱚᱴᱟᱝ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱑ᱹ᱙᱕% ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱤᱱ ᱙᱙ᱹ᱓᱖% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱐ᱹ᱔᱑% ᱦᱚᱲ ᱫᱚ ᱜᱚᱱᱰᱤ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱾2011 Census of India, Population By Mother Tongue

ᱚᱱᱟ ᱥᱟᱶᱛᱮ ᱟᱜᱟᱨᱤᱭᱟ ᱯᱟᱹᱨᱥᱤ ᱗᱒᱐᱐᱐ ᱦᱚᱲ ᱠᱚ ᱨᱚᱲ ᱠᱟᱱᱟ, ᱡᱟᱦᱟᱸ ᱫᱚ ᱚᱥᱴᱨᱚ ᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ ᱢᱟᱭᱠᱟᱞ ᱵᱩᱨᱩ ᱥᱩᱨ ᱦᱚᱲ ᱠᱚ ᱨᱚᱲ ᱮᱫᱼᱟ ᱾

ᱱᱟᱜᱟᱢ
᱒ ᱡᱩᱞᱟᱭ ᱑᱙᱙᱘ ᱥᱟᱹᱦᱤᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱠᱟᱣᱟᱨᱫᱷᱟ ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱨᱟᱡᱽᱱᱚᱱᱫᱽᱜᱟᱶ ᱦᱚᱱᱚᱛ ᱨᱮᱟᱱᱟᱜ  ᱠᱟᱣᱟᱨᱫᱷᱟ ᱛᱚᱦᱥᱤᱞ ᱟᱨ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱟᱱᱰᱟᱨᱤᱭᱟ ᱛᱚᱦᱥᱤᱞ ᱢᱮᱥᱟ ᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱵᱮᱱᱟᱣ ᱮᱱᱟ ᱾History of Kabirdham district from official website, accessed 06-Sep-2008 ᱠᱟᱣᱟᱨᱫᱷᱟ ᱱᱟᱜᱽᱨᱟᱦᱟ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱚ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱖ ᱡᱩᱞᱟᱭ ᱑᱙᱙᱘ ᱥᱟᱹᱦᱤᱛ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱪᱚᱞᱚᱛ ᱮᱦᱚᱵ ᱮᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱱᱤᱛᱚᱜ ᱠᱚᱵᱤᱨᱫᱷᱟᱢ ᱦᱚᱱᱚᱛ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱠᱚᱵᱤᱨᱫᱷᱟᱢ ᱦᱚᱱᱚᱛ ᱱᱚᱠᱥᱟ


ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ